
Ίδρυση Γυναικείου Ιερού Ησυχαστηρίου «Η Ανάσταση του Χριστού Εμ¬ 
μαούς» στην Κοινότητα Αγίου Βασιλείου Λαγκαδά, της Ιεράς Μη¬ 
τροπόλεως Λαγκαδά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/1977 «Περί του Κα¬ 
ταστατικού Χάρτου της Εκκλησίας της Ελλάδος» (Α' 146). 
β) Των άρθρων 108 και επόμενα του Αστικού Κώδικα. 

2. Την αριθμ. 37327/1992 συμβολαιογραφική πράξη του συμβο¬ 
λαιογράφου Θεσ/νίκης Γρηγορίου Δημ. Χατζησώμου, με την οποία συ- 
νιστάται Γυναικείο Ιερό Ησυχαστήριο «Η Ανάσταση του Χριστού, Εμ¬ 
μαούς» στην Κοινότητα Αγίου Βασιλείου Λαγκαδά, της Ιεράς Μητρο¬ 
πόλεως Λαγκαδά. 

3. Τη σύμφωνη γνώμη της Ιεράς Συνόδου της Εκκλησίας της Ελλά¬ 
δος, η οποία ενέκρινε την ίδρυση του Ησυχαστηρίου κατά την συνεδρία 
αυτής της 17.6.92, όπως τούτο αναφέρεται στο αριθμ. 1310/885/ 
23.6.92 έγγραφό της, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 


Εγκρίνουμε τη γενομένη με την αριθμ. 37327/1992 συμβολαιο¬ 
γραφική πράξη του συμβολαιογράφου Θεσσαλονίκης Γρηγορίου Δημ. 
Χατζησώμου σύσταση Ιερού Γυναικείου Κοινοβιακού Ιδρύματος (Ησυ¬ 
χαστηρίου) με την επωνυμία «Η Ανάσταση του Χριστού, Εμμαούς» στην 
Κοινότητα Αγίου Βασιλείου Λαγκαδά της Ιεράς Μητροπόλεως Λα¬ 
γκαδά. 

Το ίδρυμα αυτό το οποίο είναι Νομικό Πρόσωπο Ιδιωτικού Δικαίου 
τελεί κάτω από την εποπτεία του εκάστοτε Σεβασμιωτάτου Μητροπολί¬ 
του Λαγκαδά και διέπεται από τον οργανισμό του. Κυρώνουμε τον Ορ¬ 
γανισμό του Ιερού Γυναικείου Κοινοβιακού Ιδρύματος (Ησυχαστηρίου) 
«Η Ανάσταση του Χριστού, Εμμαούς» στην Κοινότητα Αγίου Βασιλείου 
Λαγκαδά Νομού Θεσσαλονίκης της Ιεράς Μητροπόλεως Λαγκαδά, που 
αποτελείται από τεσσαράκοντα πέντε (45) άρθρα, και καταχωρίζεται 
κατωτέρω: 

ΟΡΓΑΝΙΣΜΟΣ (ΚΑΤΑΣΤΑΤΙΚΟΝ) ΙΕΡΟΥ ΓΥΝΑΙΚΕΙΟΥ ΗΣΥ¬ 
ΧΑΣΤΗΡΙΟΥ «Η ΑΝΑΣΤΑΣΗ ΤΟΥ ΧΡΙΣΤΟΥ» και ειδικό τίτλο «ΕΜ¬ 
ΜΑΟΥΣ» ΚΟΙΝΟΤΗΤΟΣ ΑΓΙΟΥ ΒΑΣΙΛΕΙΟΥ ΛΑΓΚΑΔΑ. 

Άρθρον Ιον 

Στην περιφέρεια της Κοινότητος Αγίου Βασιλείου Λαγκαδά και στο 
οικοδόμημα που θα κτισθεί στο προπεριγραφόμενο αγρόκτημα, ιδρύεται 
Ησυχαστήριο ευσεβών και εναρέτων γυναικών, που επιθυμούν να μονά¬ 
σουν, με την επωνυμία «Ιερόν Γυναικείον Ησυχαστήριον» Η ΑΝΑΣΤΑ- 
ΣΙΣ ΤΟΥ ΧΡΙΣΤΟΥ Αγίου Βασιλείου Λαγκαδά Νομού Θεσ/νίκης και 
τον ειδικό τίτλο «ΕΜΜΑΟΥΣ», που θα λειτουργεί πάντα στο μέλλον σαν 
Νομικό Πρόσωπο Ιδιωτικού Δικαίου, χωρίς κερδοσκοπικό χαρακτήρα, 
αυτοτελές, αυτοδιοίκητο και (ανεξάρτητο, υπαγόμενο πνευματικά στον 
εκάστοτε Μητροπολίτη Λαγκαδά. 

Άρθρον 2ον 

Το Ησυχαστήριο διατελεί υπό την κανονική δικαιοδοσία του Σεβ. 
Μητροπολίτη Λαγκαδά ο οποίος: 

α) μνημονεύεται σ’ όλες τις ακολουθίες 

β) ασκεί την ανώτατη εποπτεία πατρικά και προστατευτικά στο ησυ¬ 
χαστήριο και παρακολουθεί την ομαλή κατά τους θείους και Ιερούς Κα¬ 
νόνες λειτουργία του 

γ) εγκρίνει τις κουρές των μοναχών, οι οποίες τελούνται είτε από τον 
ίδιο αυτοπροσώπως, είτε από τον πνευματικό του Ησυχαστηρίου, 

δ) ανακρίνει τα κανονικά παραπτώματα των μοναχών που διαβιούν 
σ’ αυτό «κατά τον Νόμο του εκκλησιαστικού Δικαστηρίου» και φροντίζει 
για την άμεμπτή τους βιοτή και 

ε) εγκρίνει τον διορισμό του προτεινόμενου από την Γερόντια του 
Ησυχαστηρίου εφημερίου και πνευματικού. 

Άρθρο 3ο 

α) Ο προτεινόμενος από την Γεροντία προς διορισμό εφημέριος του 
ησυχαστηρίου στο Μητροπολίτη πρέπει να είναι κατά το δυνατόν γέρο¬ 
ντας (κανόνας 22ος Αγ. Νικηφόρου - άρθρο 12 κανονισμού 39/1982. 

β) Ο εφημέριος και ο πνευματικός του Ησυχαστηρίου καμία ανάμιξη 
δεν έχουν στα της διοίκησης του Ησυχαστηρίου, παραμένουν δε σε οί¬ 
κημα έξω απ’ αυτό όπου και διαιτώνται και 

γ) αυτοί είναι δυνατόν να παυθούν οποτεδήποτε με απόφαση της Γε- 
ροντίας που γνωστοποιείται στον Σεβασμιώτατο Μητροπολίτη Λα¬ 
γκαδά. 

Άρθρο 4ο 

Σκοπός του Ησυχαστηρίου ορίζεται: 

α) η επί των αυτώ συμβίωση και άσκηση των αδελφών, η δια βίου 
αφιέρωσή τους στη λατρεία του θεού και η ηθική και πνευματική αυτών 
τελειοποίηση. 

β) η συμπαράσταση προς το πλήρωμα της Εκκλησίας σύμφωνα με 
τους περί μοναχικής πολιτείας ιερούς κανόνες και τις παραδόσεις της 
Ορθοδόξου Ανατολικής Εκκλησίας, με την προσευχή και επιπλέον με 
την ιεραποστολή στο εσωτερικό και στο εξωτερικό, με την άσκηση φι¬ 
λανθρωπίας παντός είδους, με την ίδρυση εκπαιδευτηρίων Νοσοκο¬ 
μείων, Ευαγών εν γένει ιδρυμάτων καθώς και κατασκηνώσεων. 

Άρθρο 5ο 

Όλες οι αδελφές που εγκαταβιούν στο Ησυχαστήριο θα αποτελέσουν 
θρησκευτική κοινοβιακή Αδελφότητα, που βλέπει και ακολουθεί τα θέ- 
σμια των Κοινοβιακών, Μονών του Αγίου Όρους. Όλες οι αδελφές του 
Ησυχαστηρίου πρέπει να ζουν αγνή και ανεπίληπτη ζωη. 

Άρθρο 6ο 

Για να γραφεί μία αδελφή μεταξύ των μελών του Ησυχαστηρίου ως 
δόκιμη, απαιτείται απόφαση της Γεροντίας μετά από αίτηση της ενδια- 
φερόμενης, η οποία πρέπει να είναι άγαμη ή χήρα .... λόγω θανάτου να 
έχει αρτιμέλεια και υγεία σωματική και πνευματική και να μην είναι μι¬ 
κρότερη των 18 χρόνων και μεγαλύτερη των 45. Για την πρόσληψη 
ηλικίας αδελφών μεγαλύτερης ή μικρότερης απ’ αυτή που καθορίσθηκε 
παραπάνω στο Ησυχαστήριο αποφασίζει αιτιολογημένα, με πρόταση 
της Ηγουμένης η Γερόντια. 

Άρθρο 7ο 

Για νά κοίρεί μία μοναχή, πρέπει να υποστεί δοκιμασία από ένα μέχρι 
τρία χρόνια. Στις κρίσεις για την αδοκιμότητα προς κουρά κάποιας 
αδελφής λαμβάνονται υπόψη μόνο συγκεκριμένες πράξεις και γεγονότα 
που αντίκεινται στην ηθική και το μοναχικό βίο. 

Άρθρο 8ο 

Τακτικό μέλος του Ησυχαστηρίου θεωρείται κάθε αδελφή από την 
ημέρα της ρασοφορίας με τριχοκουρά. 

Άρθρο 9ο 

Τις κουρές που γίνονται μετά από απόφαση της Γερόντιας με την ει¬ 
σήγηση της Ηγουμένης, τις τελεί ο Επιχώριος Μητροπολίτης ή ο Πνευ¬ 
ματικός πατέρας του Ησυχαστηρίου κατά την τάξη του Ευχολογίου. 

Άρθρο 10ο 

Το Ησυχαστήριο διοικείται από την Ηγουμένη μαζί με την Γεροντία. 
Στην Ηγουμένη μόνη ανήκει η πνευματική επ’ αυτού εποπτεία. Η αδελ¬ 
φότητα σε σύναξη αποτελεί το ανωτάτο διοικητικό όργανο του Ησυχα¬ 
στηρίου. . 

Άρθρο 11ο 

Η Ηγουμένη που είναι η πνευματική μητέρα της αδελφότητας, ασκεί 
κάθε πνευματική εξουσία σ’ όλες τις αδελφές - μέλη του Ησυχαστηρίου, 
παρακολουθεί άγρυπνα και εποπτεύει τη ζωή καθεμίας απ’ αυτές, κα¬ 
θώς και την όλη λειτουργία του Ησυχαστηρίου, ρυθμίζουσα την με αφο¬ 
σίωση ευσέβεια και φόβω Θεού εγκαταβίωσή τους. Εποπτεύει αυστηρά 
την ακριβή τήρηση απ’ αυτές των θρησκευτικών και μοναχικών καθη¬ 
κόντων και υποχρεώσεων, δίνοντας κάθε φορά αυτή πρώτη το παρά¬ 
δειγμα. Επαγρυπνεί τέλος για την πλήρη και επακριβή εκτέλεση των 
διακονημάτων που ανατίθενται σε κάθε μία από τις αδελφές από αυτή 
και την Επιτροπή. 

Άρθρο 12ο 

Η Ηγουμένη προΐσταται της Γερόντιας και της Επιτροπής, καθώς 
και των Συνελεύσεων της Αδελφότητας σε περίπτωση κωλύματος ανα¬ 
πληρώνεται από μέλος της Γερόντιας που καθορίζεται απ’ αυτή. 

Όσες φορές η Ηγουμένη - λόγω εξαιρετικού κωλύματος που προέρ¬ 


χεται από παρατεταμένη σοβαρή ασθένεια - αδυνατεί να ασκήσει τα κα- 
θήκοντά της, διορίζει αναπληρώτρια από τα μέλη της Γ εροντίας μέχρι 
την ανάρρωσή της. 

! Άρθρο 13ο 

Η Ηγουμένη είναι ισόβια, εκτός εάν αποδειχθεί ανεπαρκής σωματι- 
τηρήσεις της Γ εροντίας και μία της Σύναξης της Αδελφότητας, η οποία 
αυντελείται για αυτό το σκοπό από την Γερόντια, δεν επανορθωθεί αλλά 
συνεχίζει να εκτρέπεται οπότε παύεται με απόφαση των δύο τρίτων 
(2/3) των τακτικών μελών της Σύναξης της Αδελφότητας. 

1 Η απόφαση αυτή γνωρίζεται στον Σεβασμιώτατο Μητροπολίτη Λα¬ 
γκαδά από την Γερόντια. 

Μετά η Γερόντια προβαίνει σε προκήρυξη εκλογών για την ανάδειξη 
της Ηγουμένης, σύμφωνα με αυτά που καθορίζονται στα άρθρα 13, 14 
και 15 του παρόντος, αφού εκλέξει ένα από τα μέλη της. 

Τοποτηρήτρια στη θέση της Ηγουμένης που χηρεύει, η οποία και 
προεδρεύει της Γερόντιας καθώς και της σε Σύναξη Αδελφότητας. 

Άρθρο 14ο 

Η Ηγουμένη εκλέγεται κατά πλειοψηφία από τα τακτικά μέλη του 
Ησυχαστηρίου που έχουν δικαίωμα ψήφου δηλαδή από τις αδελφές που 
συμπλήρωσαν τριετία από τη με τριχοκουρά ρασοφορία τους. 

Άρθρο 15ο 

Ημέρα της εκλογής της Ηγουμένης ορίζεται από την Γερόντια το 
βραδύτερο μέσα σε δεκαπέντε (15) ημέρες από την κένωση της θέσης, 
είτε λόγω θανάτου, είτε λόγω παραίτησης ή απαλλαγής. 

Αυτή ανακοινώνεται από την Τοποτηρήτρια στην Αδελφότητα επί 
τρεις εν συνεχεία μέρες κατά ώρα της εστίασης στην Τράπεζα, από τις 
οποίες η πρώτη, πέντε (5) τουλάχιστον μέρες πριν από την εκλογή. 

Τρεις (3) μέρες πριν από την εκλογή, η Αδελφότητα κατά την ώρα 
της Τράπεζας εκλέγει κατά πλειοψηφία δύο από τα μέλη της που έχουν 
διαίωμα ψήφου, τα οποία με την Τοποτηρήτρια ως Προέδρου θα αποτε¬ 
λέσουν την Εφορευτική Επιτροπή της διεξαγωγής των εκλογών. 

Η εκλογή των μελών γίνεται με φανερή ψηφοφορία βάσει του μονα- 
χολογίου. 

Το αποτέλεσμα αυτό καταχωρείται στον Κώδικα Πρακτικών Γ ερο¬ 
ντίας και Αδελφότητας και υπογράφεται από όλες εκείνες που ψήφισαν. 

Η άρνηση,υπογραφής κάποιας επισύρει πειθαρχική ποινή. 

Άρθρο 16ο 

Η εκλογή της Ηγουμένης γίνεται με μυστική ψηφοφορία στον ναό του 
Ησυχαστηρίου κεκλεισμένων των θυρών, μετά τη Θεία Λειτουργία και 
αφού οι προετοιμασμένες γι’ αυτό μοναχές μεταλάβουν των Αχράντων 
Μυστηρίων και μετά από προσευχή, ενώπιον της Εφορευτικής Επιτρο¬ 
πής. 

Η Επιτροπή καλεί τα μέλη να προσέλθουν στην ψηφοφορία κάθε δε 
ψηφοφόρος παίρνει από την Πρόεδρο της Επιτροπής μικρό κομμάτι 
άσπρου χαρτιού σφραγισμένου με την σφραγίδα του Ησυχαστηρίου κατά 
την ώρα της παράδοσης και αφού απομακρυνθεί σε μία γωνία του ναού 
γράφει μυστικά και ιδιόχειρα στο ψηφοδέλτιο ανεπηρέαστα και χωρίς 
προσωποληψία το όνομα της αδελφής που προτείνεται απ’ αυτή για το 
αξίωμα της Ηγουμένης, την οποία θεωρεί ότι συγκεντρώνει τα περισσό¬ 
τερα πνευματικά και διοικητικά προσόντα. 

Μετά την αναγραφή του ονόματος στο ψηφοδέλτιο, η ψηφοφόρος το 
τυλίγει καλά εν είδει κλήρου και πηγαίνει και το ρίχνει στο σφραγισμένο 
ψηφοδόχο κιβώτιο και στη συνέχεια προσυπογράφει τον ονομαστικό κα¬ 
τάλογο των υποψηφίων αδελφών, τον οποίο τηρεί η Τοποτηρήτρια του 
Ησυχαστηρίου. 

Στην περίπτωση αγράμματης μοναχής, καλεί αυτή την Πρόεδρο της 
Εφορευτικής Επιτροπής ιδιαιτέρως στην οποία και υποδεικνύει να ανα¬ 
γράψει το όνομα της εκλογής της και το ψηφοδέλτιο ρίχνει η ίδια μέσα 
στην ψηφοδόχο. 

Μετά το τέλος της ψηφοφορίας και εφόσον όλες οι μοναχές της Αδελ¬ 
φότητας εξάσκησαν το δικαίωμα της ψηφοφορίας, η Εφορευτική Επι¬ 
τροπή αφού ανοίξει το ψηφοδόχο κιβώτιο, προβαίναι με την σειρά στην 
εξαγωγή κάθε κλήρου και μετά προηγούμενη μονογραφή κάθε ψηφο¬ 
δελτίου από την Εφορευτική Επιτροπή, καταχωρείται το αποτέλεσμα 
της ψηφοφορίας στο βιβλίο πρακτικών του Ησυχαστηρίου, όπου φαίνο¬ 
νται οι ψήφοι τους οποίους πήρε κάθε μία από τις υποψήφιες κατά την 
εκλογή από τις αδελφές του Ησυχαστηρίου που ψήφισαν και στη συνέ¬ 
χεια στο ίδιο πρακτικό καταχωρείται αριθμητικά ο αριθμός των ψήφων,, 

τους οποίους πήρε κάθε μια από τις υποψήφιες κάι ο αριθμός των ψήφων 
τους οποίους πήρε η πλειοψηφίσασα αδελφή του Ησυχαστηρίου. 

Μετά αφού τελειώσει η πράξη της εκλογής της Ηγούμενης υπογρά¬ 
φεται αυτή στο ίδιο πρακτικό της Εφορευτικής Επιτροπής, στο ίδιο πρα¬ 
κτικό υπογράφουν όλες οι αδελφές που ψήφισαν. 

Αντίγραφό δε της πράξης αυτής για την εκλογή της Ηγούμενης στέλ¬ 
νεται στον οικείο Μητροπολίτη και ακόμα ένα σναρτάται, με την μέρι¬ 
μνα της Εφορευτικής Επιτροπής, στην είσοδο του Ιερού Ναού για οκτώ 
μέρες από την. εκλογή. 

Όλες οι αδελφές που έχουν δικαίωμα ψήφου έχουν την υποχρέωση 
να προσέλθουν στην ψηφοφορία, εκτός έαν έχουν σοβαρότατο λόγο 
υγείας. 

Η εκλογή είναι ισχυρή, έστω και αν μερικές από τις αδελφές δεν προ¬ 
σέλθουν, οι οποίες υπόκεινται σε πειθαρχικές ποινές. 

Άρθρο 17ο 

Μέσα σε τρεις (3) μέρες από την ημέρα της ψηφοφορίας οποιοδήποτε 
τακτικό μέλος του Ησυχαστηρίου που έχει το δικαίωμα ψήφου μπορεί 
να υποβάλει ένσταση κατά του αποτελέσματος της εκλογής της Ηγου- 
μένης, η οποία και συζητείται από την Γεροντία, όχι πέρα από τις πέντε 
μέρες από την ημέρα της εκλογής. 

Αν η Γερόντια απορρίψει την ένσταση τότε το αποτέλεσμα της εκλο¬ 
γής είναι ισχυρό. 

Σε περίπτωση αποδοχής της, συγκαλείται η Αδελφότητα από την 
Τοποτηρήτρια την επόμενη ημέρα της Γεροντικής απόφασης και απο¬ 
φασίζει κατά πλειοψηφία για την τύχη της ένστασης. 

Σε περίπτωση αποδοχής της ένστασης, ακυρώνεται η εκλογή της 
Ηγούμενης που ψηφίσθηκε και ορίζεται ημερομηνία εκλογής όχι πέρα 
των δέκα (10) ημερών από την απόφαση της σε σύναξη αδελφότητας. 

Άρθρο 18ο 

Η εγκατάσταση της νέας Ηγουμένης γίνεται από τον Σεβασμιώτατο 
Μητροπολίτη Λαγκαδά σύμφώνα με αυτά που καθορίζονται από το τυ¬ 
πικό. 

Άρθρο 19ο 

Η Γερόντια με την Ηγούμενη ως Πρόεδρο ασκεί την διοίκηση του 
Ησυχαστηρίου. 

Αυτή αποφασίζει κατά πλειοψηφία για κάθε ζήτημα που υπερβαίνει 
την δικαιοδοσία της Επιτροπής. 

Εκλέγει επίσης την Οικονόμο και την Γραμματέα του Ησυχαστηρίου. 

Η Γερόντια υπό την Προεδρία της Ηγουμένης ασκεί και πειθαρχική 
εξουσία και τον προσήκοντα έλεγχο στις αδελφές του Ησυχαστηρίου που 
υποπίπτουν σε πειθαρχικά παραπτώματα σύμφωνα με αυτά που καθορί¬ 
ζονται στο τριακοστό (30ο) άρθρο του παρόντος. 

Τέλος η Γερόντια αποφασίζει και για κάθε άλλο ζήτημα για το οποίο 
προβλέπουν οι διατάξεις του παρόντος. 

Άρθρο 20ο 

Ο αριθμός των μελών της Γεροντίας εκτός από την Ηγούμενη ορίζε¬ 
ται σε τέσσερα (4). 

Στην περίπτωση κατά την οποία ο αριθμός των αδελφών του Ησυχα¬ 
στηρίου περάσει τις σαράντα (40) σε οκτώ (8). 

Η Γερόντια θεωρείται σε απαρτία όταν είναι παρούσες εκτός από την 
Ηγουμένη και δύο (2) τουλάχιστον μέλη εφόσον τα μέλη είναι τέσσερα 
(4). 

Όταν όμως τα μέλη της Γ εροντίας είναι οκτώ (8), τότε απαρτία θεω¬ 
ρείται η προσέλευση πέντε (5) μελών τουλάχιστον εκτός από την Ηγου¬ 
μένη. 

Οι αποφάσεις της Γερόντιας παίρνονται κατά πλειοψηφία. 

Σε περίπτωση ισοψηφίας θεωρείται υπερισχύουσα η γνώμη των με¬ 
λών, με τα οποία συγκαταλέγεται η γνώμη της Ηγουμένης. 

Άρθρο 21ο 

Η Γερόντια συνεδριάζει προσκαλούμενη από την Ηγουμένη όσες φο¬ 
ρές υπάρχει ανάγκη. . 

Το προς συζήτηση θέματα κατά τις συνεδριάσεις της Γερόντιας ειση- 
γείται η Ηγουμένη. ' 

Σε κάθε συνεδρίαση καταχωρούνται στο οικείο βιβλίο πρακτικών, 
υπογραφόμενο από όλα τα μέλη της και από την Γραμματεία, λεπτο¬ 
μερή πρακτικά, τα οποία τηρούνται από την τελευταία, η οποία παρα¬ 


βρίσκεται στις συνεδριάσεις χωρίς ψήφο, εκτός από την περίπτωση κατά 
την οποία είναι μέλος της Γερόντιας. 

Όλα τα μέλη οφείλουν κατά τη διάρκεια της συνεδρίασης να συμπερι- 
φέρονται μεταξύ τους, με απόλυτο σεβασμό και σεμνοπρέπεια στο πρό¬ 
σωπο της Ηγουμένης. 

Αυτές που τυχόν διαφωνούν σε κάποιο ζήτημα, πρέπει με σεμνότητα 
και ευλάβεια να διατυπώνουν τη γνώμη τους, εκθέτοντας αυτή σαφώς 
και με πραότητα. 

Άρθρο 22ο 

Τα μέλη της Γερόντιας εκλέγονται απ’ αυτήν μετά την κένωση κάθε 
θέσης και μέσα σε δεκαπέντε μέρες από την ημέρα που θα εμφανισθεί το 
κενό. 

Η εκλογή γίνεται με μυστική ψηφοφορία, υποψήφιες είναι όλα τα τα¬ 
κτικά μέλη της Αδελφότητας, προτιμούνται δε αυτές που διαθέτουν 
μόρφωση και διοικητικές ικανότητες. 

Σε περίπτωση ισοψηφίας, αυτή που έχει αρχαιότητα κουράς, αναδει- 
κνύεται μέλος της Γερόντιας και γνωστοποιείται στο Σεβασμιώτατο 
Μητροπολίτη Λαγκαδά. 

Άρθρο 23ο 

Μέλος της Γερόντιας που έγινε σωματικά ή πνευματικά ανίκανο ή 
εκτράπηκε σοβαρά μετά τρεις έγγραφες παρατηρήσεις από τις οποίες οι 
δύο πρώτες από τη Γ εροντία η δε τρίτη από την Αδελφότητα η οποία 
συγκαλείται για το σκοπό αυτό από την Γ εροντία, δεν σωφρονίσθηκε, 
παύεται με απόφαση της Αδελφότητας, η οποία συνέρχεται με την πρό¬ 
σκληση της Γερόντιας και αντικαθίσταται με άλλο σύμφωνα με αυτά 
που καθορίζονται στο 22ο άρθρο. 

Άρθρο 24ο 

Η διμελής παρά την Ηγουμένη Επιτροπή εκλέγεται από την Γερό¬ 
ντια μέσα στο πρώτο δεκαήμερο του μηνός Ιανουάριου κάθε έτους, η δε 
θητεία της ορίζεται για ένα έτος. 

Αυτή που είναι τριμελής με την Ηγουμένη, αποτελεί άμεσο εκτελε¬ 
στικό όργανο, του Ησυχαστηρίου και εκτελεί κάθε απόφαση της Γερό¬ 
ντιας, αποφασίζει δε για την επίλυση κάθε επείγοντος ζητήματος του 
Ησυχαστηρίου που δεν εκφεύγει από την δικαιοδοσία. 

Επίσης αποφασίζει για κάθε δαπάνη που δεν υπερβαίνει το ποσό των 
δεκαπέντε χιλιάδων (15) δραχμών. 

Το παραπάνω ποσό μπορεί με απόφαση της Γ εροντίας να αυξάνεται. 

Για τις πέρα από το ποσό αυτό δαπάνες αρμόδια να αποφασίζει είναι 
η Γερόντια στην οποία παραπέμπει ηΈπιτροπή. 

Άρθρο 25ο 

Η επιτροπή ορίζει ένα από τα μέλη της εκτός από την Ηγουμένη για την 
άσκηση των καθηκόντων της Ταμία. 

Η Ταμίας υπό την εποπτεία της Ηγουμένης εκτελεί υπεύθυνα κάθε 
είσπραξη ή πληρωμή υποχρεούμενη να εκδίδει για κάθε μία απ’ αυτές 
διπλότυπες αριθμημένες αποδείξεις ιδιαιτέρου βιβλίου αποδείξεων, 
κάθε μία από τις οποίες είναι αριθμημένη και υπογεγραμμένη από την 
Ηγουμένη και φυλάσσει σε ιδαίτερο φάκελλο τα δικαιολογητικά κάθε 
δαπάνης και πληρωμής. 

Επίσης τηρεί αυτή το βιβλίο εσόδων και εξόδων του Ησυχαστηρίου, 
καθώς και βιβλίο του Ταμείου και τα δύο βιβλία αυτά υποχρεωτικά 
αριθμημένα και μονογεγραμμένα σε κάθε σελίδα από την Ηγουμένη. 

Εισπράττει με διπλότυπη απόδειξη αριθμημένη κάθε εισφορά χρι¬ 
στιανού υπέρ του Ησυχαστηρίου, την οποία και αμέσως αναγράφει στο 
οικείο βιβλίο υπ’ ευθύνη της και η οποία απόδειξη πρέπει να είναι μονο- 
γεγραμμένη από την Ηγουμένη. 

Μετά τη λήξη κάθε έτους η Ταμίας συντάσσσει εποπτευόμενη από 
την Ηγουμένη μέσα στο μήνα Ιανουάριο του επόμενου έτους το σχετικό 
Απολογισμό των εσόδων και εξόδων του Ησυχαστηρίου, στον οποίο 
αναγράφονται τα από κάθε πηγή πραγματοποιηθέντα καθ’ όλον το λή- 
ξαν έτος έσοδα καθώς και τις κάθε φύσης δαπάνες που έγιναν από το 
Ησυχαστήριο. 

Ο Απολογισμός αυτός που υπογράφεται από την Ηγουμένη και αυτή, 
υποβάλλεται προς τελική έγκριση στην Αδελφότητα. 

Άρθρο 26ο 

Πόροι του Ησυχαστηρίου είναι οι ακόλουθοι: 

α) Εισφορές των εισερχομένων προς εγκαταβίωση στο Ησυχαστήριο 
ευσεβών γυναικών σε χρήμα ή σε κτήματα ή σε οποιοδήποτε άλλο είδος. 

β) Τα αφιερώματα στο Ησυχαστήριο με δωρεά ή αιτία θανάτου ή δια 
κληρονιμίας ή κληροδοσίας ή και καθολικού καταπιστεύματος κτήματα 
ή άλλα κινητά πράγματα οποιασδήποτε φύσης ως και οι πρόσοδοι απ’ 
αυτά. 

γ) Τα χρηματικά ποσά τα οποία προσκτώνται από εργασία των με¬ 
λών του Ησυχαστηρίου (χειροτεχνίες, ζωγραφική, ραπτική κλπ), έσοδα 
από τον Ιερό Ναό και από τυχόν λαχειοφόρες αγορές, ή από οικονομική 
ενίσχυση δωρεές του Δημοσίου και 
δ) από οποιαδήποτε άλλη πηγή. 

Όλοι οι παραπάνω πόροι χρησιμοποιούνται για τις ανάγκες του Ησυ¬ 
χαστηρίου και των μοναζουσών που εγκατάβιούν σ’ αυτό, επαφίεται δε 
το δικαίωμα στη Γερόντια, τμήμα των πόρων να το χρησιμοποιήσει εν 
καιρώ για έκτακτη πνευματική δράση του Ησυχαστηρίου, που τυχόν θα 
εμφανισθεί καθώς και για φιλανθρωπίες, ιεραποστολές κ.λ.π. 

Άρθρο 27ο 

Οι συμβάσεις εκποίησης ακινήτων εάν αυτές είναι συμφέρουσες και 
επωφελείς για το Ησυχαστήριο, εξαιρούνται τα αποτελούντα το κτι- 
ριακό συγκρότημα του Ησυχαστηρίου, το οποίο καθίσταται με το παρόν 
αναπαλλοτρίωτο στο διηνεκές με κοινή των ιδρυτών και αμετάκλητη 
απόφαση και η διάταξη αυτή δεν μπορεί να τροποποιηθεί καθώς και οι 
συμβάσεις δανείων, ενυποθήκων ή μη, δωρεών, διάθεσης οποιουδήποτε 
ποσού που υπερβαίνει τις πενήντα (50) χιλιάδες δραχμές, για κάποιο 
αγαθοεργό σκοπό, αποφασϊζονται, συνομολογούνται και ενεργούνται 
μόνο από έγκριση της Γεροντίας του Ησυχαστηρίου η οποία παίρνεται 
με την εισήγηση της Ηγουμένης. 

Για την κατάθεση ή ανάληψη χρημάτων σε Τράπεζες ή Ταχυδρομικά 
Ταμιευτήρια ή στο Ταμείο Παρακαταθηκών και Δανείων ή κάθε φύσης 
οργανισμό, απαιτείται απόφαση της Γερόντιας και εξουσιοδότηση με 
πρακτικό αυτής σε ένα από τα μέλη της να αποσύρει αυτά επ’ ονόματι 
του Ησυχαστηρίου. 

. Άρθρο 28ο 

Το ίδρυμα ως προς το διαχειριστικό μέρος είναι αδέσμευτο και αυτο¬ 
τελές υπαγόμενο μόνο σε έλεγχο αυστηρό και άγρυπνο και για τη σκοπι¬ 
μότητα και για τη νομιμότητα κάθε δαπάνης του από τα προβλεπόμενα 
με το παρόν όργανα της Επιτροπής. Γερόντιας και Αδελφότητας και 
από την οικεία Μητρόπολη προς την οποία γίνονται οι απαιτούμενες 
ενέργειες για τον έλεγχο την νομιμότητας της Οικονομικής διαχείρισης. 

Αυτό αποτελεί ρητή και άκαμπτη βούληση των πνευματικών θέσεων 
του Ησυχαστηρίου; 

··'■■■ ·’ · ; -? ■> ' Άρθρο 29ο 

Το Ησυχαστήριο εκπροσωπείται σε κάθε δικαστήριο και κάθε αρχή 
Διοικητικής, Εκκλησιαστικής και οποιασδήποτε άλλης φύσης, καθώς 
και σε κάθε οργανισμό από τα μέλη της Γερόντιας το οποίο ορίζεται με 
την απόφασή της. 

Τους κατάλληλους για τη διαχείριση και υπεράσπιση οποιασδήποτε 
υπόθεσης του Ησυχαστηρίου δικηγόρους διορίζει κάθε φορά η Ηγού¬ 
μενη του Ησυχαστηρίου με Γεροντική απόφαση. 

Άρθρο 30ο 

Την άσκηση του πειθαρχικού ελέγχου στις αδελφές του Ησυχαστη¬ 
ρίου έχει η Ηγουμένη, η Γερόντια και η Σύναξη της Αδελφότητας. 

Για τις κάθε φορά πειθαρχικές παραβάσεις και παραπτώματα τα 
οποία διαπράττονται από αδελφές του Ησυχαστηρίου, επιβάλλονται οι 
ακόλουθες ποινές σύμφωνα προς τα θέσμια που επικρατούν στο Άγιο 
Όρος: 

α) Παρατείνεται και νουθεσία δύο φορές ενώπιον της Γ εροντίας και σε 
περίπτωση μη συμμόρφωσης, μια φορά ενώπιον της Αδελφότητας, που 
συγκαλείται γι’ αυτό από την Ηγουμένη. 

β) Ακοινωνησία της κοινής Τράπεζας και απομόνωση της υπαίτιας 
στο κελί της από δύο μέχρι τριάντα μέρες, 
γ) Κομποσκοίνι. ■ . - 

δ) Παύση από το διακόνημα. 

ε) Απώλεια της σειράς τής κουράς και μετάταξη της υπαίτιας σε κα¬ 
τώτερη σειρά. 

στ) Έκπτωση από το αξίωμα της Επιτροπής·ή στέρηση εκλογής για 
το αξίωμα αυτό από 1-5 έτη. 

ζ) Έκπτωση από το αξίωμα της προϊσταμένης στη Γερόντια και 
η) Οριστική αποβολή της υπαίτιας μοναχής από το Ησυχαστή¬ 


ριο. , 

Οι ποινές α - δ επιβάλλονται από μόνη την Ηγουμένη. 

Οι ποινές ε και στ από τη Γεροντία με την εισήγηση της Ηγουμένης 
και οι ποινές ζ και η από τη Σύναξη της Αδελφότητας και πάλι με την 
εισήγηση της Ηγουμένης. 

Οι αποφάσεις ζ και η γνωρίζονται στον οικείο Μητροπολίτη.. 

Εάν κάποια αδελφή θεωρήσει τον εαυτό της αδικούμενο από την 
Ηγουμένη δικαιούται να απευθύνει και να υποβάλει τα παράπονά της 
στην Επιτροπή, η οποία εξετάζει το βάσιμο αυτών και ανάλογα παίρνει 
τα μέτρα. 

Εάν κάποια αδελφή υποβάλλει κακόβουλα και εν γνώσει ψευδή πα¬ 
ράπονα και αβάσιμες αιτιάσεις κατά της Ηγουμένης, η Επιτροπή προ¬ 
βαίνει αρμόδια στην επιβολή της ανάλογης πειθαρχικής ποινής σ’ αυ¬ 
τήν. 

Άρθρο 31ο 

Όλες οι αδελφές χωρίς καμιά εξαίρεση, ζουν στο Ησυχαστήριο κοινο- 
βιακά, διαιτώμενες σε κοινή Τράπεζα. 

Σε καμιά αδελφή δεν επιτρέπεται η απουσία από την κοινή Τράπεζα 
και η κατ’ ιδίαν εστίασή της. 

Μόνο η ομολογουμένως από ασθένεια εμποδιζόμενη αδελφή μπορεί 
να απαλλαγεί από την Ηγουμένη από την κοινή εστίαση, όσον χρόνο 
διαρκεί η ασθένειά της. 

Άρθρο 32ο 

Απαγορεύεται απόλυτα η απομάκρυνση από το Ησυχαστήριο οποια¬ 
δήποτε μοναχής χωρίς ειδική έγγραφη άδεια. 

Οι άδειες χορηγούνται μόνο λόγω ασθένειας ή για κάποια σοβαρή ερ¬ 
γασία ή για υποθέσεις του Ησυχαστηρίου μέχρι δέκα μέρες από μόνη 
την Ηγουμένη, πάνω απο δέκα μέρες μετά Γεροντική απόφαση. 

Άρθρο 33ο 

Με το δεδομένο ότι το Ησυχαστήριο έχει κοινοβιακό χαρακτήρα, 
απαγορεύεται απόλυτα η κατασκευή και πώληση από τις αδελφές.αυτού 
εργόχειρων οποιασδήποτε φύσης για προσωπική οικονομική ωφέ¬ 
λεια. ' -■ 

Κάθε ποσό που εισπράττεται από οποιαδήποτε αδελφή παραδίνεται 
υποχρεωτικά στο κοινό Ταμείο του Ησυχαστηρίου για τις ανάγκες του 
συνόλου των αδελφών αυτού, γιατί συνεπεία των κοινοβιακών αρχών 
των μοναστηριακών αδελφοτήτων της Ανατολικής Ορθοδόξου του Χρι¬ 
στού Εκκλησίας, οι αδελφές του κοινοβίου στερούνται του δικαιώματος 
να έχουν ιδία περιουσία. 

Άρθρο 34ο 

Η άσκηση της αγάπης, της υπακοής και της αυστηρής πειθαρχίας 
της ταπείνωσης, της πρόθυμης επιτέλεσης των εσωτερικών και εξωτε¬ 
ρικών εργασιών του Ησυχαστηρίου, ο απόλυτος προς την Ηγουμένη και 
τα λοιπά όργανα του Ησυχαστηρίου σεβασμός, ή μη αποδοχή δώρων 
χωρίς την άδεια της Ηγουμένης, καθώς και κάθε μοναχική χριστιανική 
αρετή, αποτελούν ηθικό διάγραμμα απαρέγκλητο, του οποίου η τήρηση 
αυστηρά εποπτεύεται από την Ηγουμένη και τη Γ εροντία, η δε παρά¬ 
βασή τού τιμωρείται αυστηρά από τα αρμόδια όργανα του Ησυχαστη¬ 
ρίου που ασκούν την πειθαρχική εξουσία. 

Άρθρο 35ο 

Κάθε έγγραφο του Ησυχαστηρίου φέρει την υπογραφή της Ηγουμέ¬ 
νης και μετά απ’ αυτή τοποθετείται η φράση και οι συν εμοί εν Χριστώ 
αδελφαί. 

Άρθρο 36ο 

Το Ησυχαστήριο έχει σφραγίδα κυκλική που φέρει στο μέσο την προ¬ 
σωπογραφία του Κυρίου πορευομένου εις Εμμαούς και γύρω απ’ αυτή 
κυκλικά τις λέξεις «Ιερόν Γυναικείον Ησυχαστήριον Η ΑΝΑΣΤΑΣΙΣ 
ΤΟΤ ΧΡΙΣΤΟΤ Αγίου Βασιλείου Λαγκαδά Νομού Θεσσαλονίκης με ει¬ 
δικό τίτλο «ΕΜΜΑΟΤΣ». 

Άρθρο 37ο 

Εάν κάποια αδελφή αποχωρήσει με τη θέλησή της από το Ησυχαστή¬ 
ριο, δεν γίνεται εκ νέου δεκτή σ’ αυτό, παρά μόνο μια φορά με ειλικρινή 
μετάνοια και εφόσον αυτό το εγκρίνει η πλειοψηφία των τριών πέμπτων 
(3/5) των μελών της Γερόντιας του Ησυχαστηρίου. 

Η δόκιμη η οποία απομακρύνεται ή αποχωρεί από το κοινόβιο δι- 

καιούται να πάρει την περιουσία την οποία αφιέρωσε σ’ αυτά. 

Κάθε αδελφή μπορεί να εισφέρει όση προίκα διαθέτει. Σε περίπτωση 
όμως αποχώρησής της με τη θέλησή της ή αποβολής - μετά τη ρασοφο- 
ρία με τριχοκουρά - λόγω πειθαρχικού παραπτώματος, θά παίρνει τα 
απόλυτα αναγκαία και τα υπόλοιπα θα παραμείνουν υπέρ της αδελφό¬ 
τητας. 

Άρθρο 38ο 

Η παραμονή και διανυκτέρευση ανδρών στο Ησυχαστήριο απαγορεύ¬ 
εται. Επιτρέπεται η παραμονή κατά την ημέρα ατόμων μόνο εάν πρόκει¬ 
ται για πρόσωπα που έχουν σοβαρή εργασία στο Ησυχαστήριο ή για άλ¬ 
λες εξαιρετικές περιπτώσεις, για τις οποίες κρίνει και αποφασίζει η 
Ηγουμένη. Σε όλους που εισέρχονται και παραμένουν στο Ησυχαστήριο, 
επιβάλλεται η κόσμια και σεμνή περιβολή και ανάλογη προς την ιερό¬ 
τητα συμπεριφορά. 

Για την τήρηση των ανωτέρω ευθύνεται η θυρωρός και ξεναγός του 
Ησυχαστηρίου. 

Άρθρο 39ο 

Η σύναξη της αδελφότητας βρίσκεται σε απαρτία όταν παρευρίσκο- 
νται τα δύο τρίτα (2/3) από τα στο Ησυχαστήριο ευρισκόμενα τακτικά 
μέλη του και συγκαλείται από την Ηγουμένη όσες φορές πάρουσιασθεί 
ανάγκη ή όταν ζητηθεί αυτό με απόφαση της Γερόντιας. 

Άρθρο 40ό 

• - Το Ησυχαστήριο τηρεί: 

α) Βιβλίο Μοναχολόγιο. 

β) Βιβλίο Πρακτικών Γερόντιας και αδελφότητας. 

γ) Κτηματολόγιο του Ησυχαστηρίου. 

δ) Βιβλίο εσόδων και εξόδων Ταμείου. 

Τα τρία πρώτα από τα παραπάνω τηρεί η Γραμματέας του Ησυχα¬ 
στηρίου, το δε τέταρτο η εκάστοτε Ταμίας του. Επίσης υπάρχει τμήμα 
βιβλιοθήκης και αναγνωστηρίου. 

Άρθρο 41ο 

Το καθολικό του Ιερού Ναού του Ησυχαστηρίου είναι προς τιμήν της 
Ζωοδόχου Πηγής. 

Το Ησυχαστήριο γιορτάζει μια φορά κάθε χρόνο κατά την Παρα¬ 
σκευή της Διακαινησίμου του Πάσχα. 

Άρθρο 42ο 

Εάν μέλος της Γεροντίας προσκαλούμενο δεν προσέλθει αδικαιολό¬ 
γητα σε τρεις συνεδριάσεις της, οι δύο τελευταίες προσκλήσεις γίνονται 
προς αυτό εγγράφως, η Ηγουμένη, εάν θεωρηθεί η εν λόγω απουσία του 
καί μη προσέλευσή τόυ κακόβουλα ηθελημένη, συγκαλεί τη Γερόντια η 
οποία θεωρούσα την απείθεια αυτή του μέλους της σαν σιωπηρή παραί¬ 
τηση από το αξίωμα, προβαίνει στην εκλογή της αντικατάστασης της 
αδελφής σύμφωνα με αυτά που ορίζονται στο οικείο άρθρο του παρόντος 
και αναφέρει αυτό στον οικείο Μητροπολίτη. 

Άρθρο 43ο 

Το Ησυχαστήριο θεωρείται ότι υφίσταται σε ενέργεια και λειτουργία 
και αν μόνο μία αδελφή από τα μέλη του επιζεϊ. 

Σ’~αυτή την περίπτωση η αδελφή αυτή αντικαθιστά όλα τα όργανα 
του Ησυχαστηρίου. Όμως και επί πέντε (5) έτη μετά το θάνατο της τε¬ 
λευταίας, το Ησυχαστήριο δε θεωρείται διαλελυμένο αλλά ότι απλώς τε¬ 
λεί σε διακοπή της λειτουργίας του. Μετά την πενταετία που προανα- 
φέρθηκε και εφόσον δεν εμφανισθεί και εγκατασταθεί κάποια αδελφή 
(μετά από σχετική αίτησή της στην Ιερά Μητρόπολη Λαγκαδά), θεωρεί¬ 
ται πλέον διαλελυμένο. Όλη η κατά χρόνο της διάλυσης κινητή και ακί¬ 
νητη περιουσία του περιέρχεται προσωρινά στην Ιερά Μητρόπολη στην 
οποία υπάγεται με αποκλειστικό σκοπό, κατά τη ρητή βούληση των 
ιδρυτριών του, την το συντομώτερο δυνατό επανίδρυση και επαναλει¬ 
τουργία τού ως Ιερού Γυναικείου Ησυχαστηρίου (Ν.Π.Ι.Δ.). Το άρθρο 
αυτό δεν μπορεί να τροποποιηθεί. 

Άρθρο 44ο 

Το παρόν καταστατικό δεν μπορεί να μεταβληθεί κατά τις θεμελιώ¬ 


δεις του διατάξεις, σύμφωνα μ’ αυτά που εκτέθηκαν στην αρχή του πα¬ 
ρόντος, θεμελιώδεις διατάξεις θεωρούνται οι των άρθρων 1, 2, 3, 4, 5, 
6, 9, 10, 13, 19, 22, 31, 33, 35. ' 

Άρθρο 45ο 

(Μεταβατική διάταξη) Από την ίδρυση του Ησυχαστηρίου και στο 
εξής τα καθήκοντα της Ηγουμένης θα ασκεί από τις ιδρύτριες μια μο¬ 
ναχή δια βοής εκλεγόμενη. Η μοναχή αυτή κατά το πρώτο χρονικό διά¬ 
στημα της λειτουργίας του Ησυχαστηρίου και μέχρι να εκλεγούν τα τέσ¬ 
σερα πρώτα μέλη της Γερόντιας θα ασκεί και,τα καθήκοντα της Γερό¬ 
ντιας. Τα μέλη της Γερόντιας που θα εκλεγούν» , και η Ηγουμένη που 
προαναφέρθηκε θα είναι ισόβιες και δεν μπορούν παυθούν, παρά μόνο 
εάν σοβαρά ασθενήσουν και καταστούν ανίκανες σωματικά και πνευμα¬ 
τικά για την άσκηση των καθηκόντων τους ή υποπέσουν σε εξαιρετικά 
σοβαρό παράπτωμα για τα οποία αποφασίζει αμετάκλητα η αδελφό¬ 
τητα που συγκαλείται νόμιμα από τη Γεροντία. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 25 Αυγούστου 1992, 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 
-♦“- 

1 ; ' ( 2 ) 

Μετονομασία Ενορίας του Ιερού Ενοριακοΰ Ναού «Αγίου Νικολάου» 

Αλιάρτου σε Ενορία του Ιερού Ενοριακού Ναού «Αγίων Κων/νου και 

Ελένης» Αλιάρτου της Ιεράς Μητροπόλεως Θηβών και Λειβα- 

δειάς. ■ ■ , ; - · % 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

• -■ ... · · ι 

1. Το άρθρο 36 παράγρ. 2 του Ν. 590/77 «Περί του Καταστατικού 
Χάρτου της Εκκλησίας της Ελλάδος» (Α' 146) σε συνδυασμό με τά άρ¬ 
θρα 2 και 3 του 8/79 Κανονισμού της Ιεράς Συνόδου της Εκκλησία της 
Ελλάδος «Περί Ναών και Ενοριών» (Α' 1/80). 

-2. Τη σύμφωνη.γνώμη του Μητροπολιτικού Συμβουλίου της Ιεράς 
Μητροπόλεως θηβών και Λεβαδειάς που περιλαμβάνεται στην Ε/ 
4/90 απόφαση αυτού. 

3. Την αριθμ. 19/92 γνωμοδότηση του Δημοτικού Συμβουλίου 
Αλιάρτου Βοιωτίας. 

.4. Την αριθμ. 340/1992 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Μετονομάζεται η Ενορία του Ιερού Ενοριακού Ναού «Αγίου Νικο¬ 
λάου» Αλιάρτου σε Ενορία του Ιερού Ενοριακού Ναού «Αγίων Κων/νου 
και Ελένης» Αλιάρτου της Ιεράς Μητροπόλεως Θηβών και Λεβαδείας. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ , 

. . ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

(3) 

Ίδρυση Ενορίας του Ιερού Ναού «Αγίων Κων/νου χαι Ελένης - Οσίου 
Νικοδήμου του Νέου του Βεροιέως» στο συνοικισμό εργατικών κα¬ 
τοικιών Βέροιας, της Ιερός Μητροπόλεως Βέροιας και Ναούσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παράγρ. 2 του Ν. 590/77 «Περί του Καταστατικού 
Χάρτου της Εκκλησίας της Ελλάδος» (Α' 146) σε συνδυασμό με τα άρ¬ 
θρα 2 και 3 του 8/79 Κανονισμού της Ιεράς Συνόδου της Εκκλησίας 
της Ελλάδος «Περί Ναών και Ενοριών» (Α' 1/80). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Βέροιας και Ναούσης που περιλαμβάνεται στην αριθμ. 
11/31.10.91 απόφασή του. 

3. Την αριθμ. 582/91 γνωμοδότηση του Δημοτικού Συμβουλίου 
Βέροιας. 

4. Την αριθμ. 341/1992 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: > 

Άρθρο μόνο 

Ιδρύεται Ενορία του Ιερού Ενοριακού Ναού «Αγίων Κων/νου και 
Ελένης - Οσίου Νικοδήμου του Νέου Βεροιέως» στο συνοικισμό εργατι¬ 
κών κατοικιών Βέροιας, της Ιεράς Μητροπόλεως Βέροιας και Ναούσης. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

(4) 

Κατάργηση της Γενικής Γραμματείας Κρατικών Προμηθειών και σύ¬ 
σταση Διευθύνσεως Πολιτικής Προμηθειών στο Υπουργείο Εμπο¬ 
ρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 24 παρ. 4 και 5 και 27 παρ. 3 του Ν. 
1558/1985 «Κυβέρνηση και Κυβερνητικά Όργανα» (ΦΕΚ Α 137) 
όπως αυτή τροποποιήθηκε με το άρθρο 22 παρ. 1 του Ν. 1735/1987 
(ΦΕΚ Α 195). 

2. Την με αριθ. Υ. 1847/1078399/1182/0001/7.8.1992 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών 
(ΦΕΚ 525Β). 

3. Την γνωμοδότηση με αριθμό 369/1992 του Συμβουλίου της 
Επικράτειας, μετά από πρόταση του Πρωθυπουργού, των Υπουργών 
Προεδρίας της Κυβερνήσεως, Εμπορίου και του Υφυπουργού Οικονομι¬ 
κών, αποφασίζουμε: 

Άρθρο 1 

Καταργείται η Γενική Γραμματεία Κρατικών Προμηθειών του 
Υπουργείου Εμπορίου, καθώς και οι οργανικές μονάδες (Γενική Διεύ¬ 
θυνση, Διευθύνσεις, Τμήματα και Γραφεία) που συγκροτούν αυτή. 

Άρθρο 2 

Το προσωπικό που υπηρετεί στις υπηρεσίες της καταργούμενης Γενι¬ 
κής Γραμματείας Κρατικών Προμηθειών, παραμένει στην οργανική δύ¬ 
ναμη προσωπικού του Υπουργείου Εμπορίου και τοποθετείται σε άλλες 
οργανικές μονάδες του Υπουργείου αυτού κατά τις ισχύουσες διατάξεις. 

Άρθρο 3 

1. Συνιστάται στο Υπουργείο Εμπορίου Διεύθυνση Πολιτικής Προμη¬ 
θειών, την οποία συγκροτούν τα παρακάτω τμήματα: 
α. Τμήμα Σχεδιασμού και Θεσμικών Ρυθμίσεων. 


β. Τμήμα Προγραμματισμού και Στοιχείων. 

γ. Τμήμα Κοινοτικών θεμάτων. 

2. Η αρμοδιότητα της Διευθύνσεως αυτής αναφέρεταί στα παρακάτω 
θέματα, τα οποία κατανέμονται μεξύ των τμημάτων της ως εξής: 

α) Τμήμα Α' Σχεδιασμού και θεσμικών Ρυθμίσεων.. 

1) Ο σχεδιασμός, η συστηματική μελέτη και η εισήγηση μέτρων επί 
θεσμικών και οργανωτικών θεμάτων των κρατικών προμηθειών. 

2) Η λήψη μέτρων για την ορθή, ομοιόμορφη και αποτελεσματική 
διενέργεια των προμηθειών από όλους τους φορείς του Ενιαίου Προ¬ 
γράμματος Προμηθειών. 

3) Η υποβολή προτάσεων για την άσκηση πολιτικής επί των κρατι¬ 
κών προμηθειών και τη συμβολή αυτών στην οικονομική ανάπτυξη της 
χώρας. 

4) Η επιμέλεια για την κατάρτιση των σχεδίων νόμων και διοικητι¬ 
κών πράξεων περί κρατικών προμηθειών. 

5) Η έκδοση εγκυκλίων και η παροχή οδηγιών επί θεμάτων εφαρμο¬ 
γής της νομοθεσίας περί κρατικών προμηθειών, καθώς και η παροχή 
πληροφοριών στους ενδιαφερομένους φορείς επί των θεμάτων αυτών. - 

β) Τμήμα Β' προγραμματισμού και στοιχείων. 

1) Η εκπόνηση των αποφάσεων καταρτίσεως και εφαρμογής του 
Ενιαίου Προγράμματος Προμηθειών. 

2) Η μέριμνα για την, κατ’ έτος, έγκαιρη συγκέντρωση, έλεγχο και 
επεξεργασία επί των επί μέρους προγραμμάτων προμηθειών των φο¬ 
ρέων. 

3) Η επιμέλεια για την κατάριση, με βάση τα ανωτέρω, του Ενιαίου 
Προγράμματος Προμηθειών κάθε έτους και η φροντίδα για την κατά 
νόμον έγκρισή του και την κοινοποίησή του στους ενδιαφερομένους φο- 
ρείς. 

4) Η τροποποίηση και συμπλήρωση του εγκριθέντος Ενιαίου Προ¬ 
γράμματος Προμηθειών και η παροχή προεγκρίσεων. 

5) Η κωδικοποίηση και η τήρηση αρχείου κατά κατηγορίες και ομά¬ 
δες ειδών και η συνεχής ενημέρωση αυτού. 

6) Η μέριμνα για τη συγκέντρωση, επεξεργασία και ανάλυση απολο¬ 
γιστικών στοιχείων σχετικά με την πραγματοποίηση του Ενιαίου Προ¬ 
γράμματος Προμηθειών. 

7) Η συγκέντρωση, ανάλυση και διάχυση πληροφοριών σχετικά με 
τις κρατικές προμήθειες, που διενεργούνται στην ΕΌΪάδα, σε χώρες- 
μέλη της Ε.Ο.Κ. και σε άλλες εκτός κοινότητος χώρες, 

8) Η χρησιμοποίηση των ανωτέρω στοιχείων προς προετοιμασία των 
επιχειρήσεων για την ενιαία Ευρωπαϊκή αγορά και ειδικότερα για την 
διευκόλυνση των επιχειρήσεων, ιδίως των μικρομεδαίων, για την πρό¬ 
σβασή τους σε διαγωνισμούς προμηθειών, που διενεργούνται είτε από το 
Ελληνικό Δημόσιο και χώρες της Ε.Ο.Κ. είτε από τρίτες χώρες. 

9) Η απευθείας διάχυση των στοιχείων αυτών σε άλλους φορείς, που 
εκπροσωπούν τις παραγωγικές τάξεις, αλλά και στις ίδιες τις παραγω¬ 
γικές και εμπορικές επιχειρήσεις. 

γ) Τμήμα Γ' Κοινοτικών θεμάτων. 

1) Η παρακολούθηση των εξελίξεων των θεμάτων κρατικών προμη¬ 
θειών στην ΕΟΚ και ειδικότερα όσον αφορά τις προτάσεις, αποφάσεις, 
ενέργειες των αρμοδίων κοινοτικών οργάνων επί των θεμάτων αυτών, 
η εισήγηση για τις ενδεικνυόμενες θέσεις της Χώρας μας επ’ αυτών και 
τις απαιτούμενες σχετικές ενέργειες προς εθνικό όφελος, στα πλαίσια 
των κοινοτικών υποχρεώσεών μας. 

2) Η πληροφόρηση σχετικά των αρμοδίων Εθνικών Υπηρεσιών και ο 
συντονισμός των θέσεων και των ενεργειών των φορέων αυτών, για τη 
διαμόρφωση κατά ενιαίο τρόπο των εθνικών μας θέσεων. 

3) Η εκπροσώπηση στα κοινοτικά όργανα και η συμμετοχή σε δια¬ 
πραγματεύσεις για θέματα κρατικών προμηθειών. 

4) Η επιμέλεια για την προσαρμογή της Ελληνικής νομοθεσίας προς 
τις κοινοτικές οδηγίες και η παροχή οδηγιών προς τους φορείς του δη¬ 
μοσίου τομέα για τις κοινοτικές υποχρεώσεις μας κατά την διενέργεια 
των προμηθειών. 

5) Η παρακολούθηση των θεμάτων που απορρέουν από την υποχρέ¬ 
ωση εφαρμογής του κώδικα προμηθειών της ΟΑΤΤ, η αντιμετώπιση 
αυτών και η σχετική πληροφόρηση όλων των φορέων. Η εκπροσώπηση 
στα αρμόδια όργανα της ΟΑΤΤ για τα θέματα αυτά. 

Άρθρο 4 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. ι · 

Αθήνα, 2 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝΣΤ. ΓΙΑΤΡΑΚΟΣ 

ΕΜΠΟΡΙΟΥ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

ΑΝΑ ΚΟΙΝΩΣ ΕΙΣ 

(5) 

Ανακοίνωση για τη θέση διεθνώς σε ισχύ της αναθεωρημένης Σύμβα¬ 
σης για την Προστασία των Φυτών. 

Το Υπουργείο Εξωτερικών ανακοινώνει ότι στις 27 Μαΐου 1992 
έλαβε χώρα στη Ρώμη η κατάθεση στον Γενικό Γραμματέα του Γ.Α.Ο. 
του εγγράφου αποδοχής από τη Χώρα μας της αναθεωρημένης Συμβά- 
σεως για την προστασία των Φυτών που υπεγράφη στη Ρώμη στις 

6.12.1951. 

Η παραπάνω (αναθεωρημένη Σύμβαση, η οποία κυρώθηκε από τη 
Χώρα μας με τον υπ’ αριθ. 2014/1992 Νόμο που δημοσιεύθηκε στο 


υπ’ αριθ. 29 Φύλλο της Εφημερίδα της Κυβερνήσεως τεύχος Α’ της 
27ης Φεβρουάριου 1992 τέθηκε σε ισχύ, τόσο διεθνώς όσο και ως προς 
τη Χώρα μας, σύμφωνα με τη διάταξη του άρθρου 13 παρ. 4 αυτής, την 
4ην Απριλίου 1991. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 28 Ιουλίου 1992 

Με εντολή Υπουργού 
Ο Προϊστάμενος της Ε.Ν.Υ. 

Κ.Π. ΟΙΚΟΝΟΜΙΔΗΣ 


♦ 


(6) 

Ανακοίνωση για τη θέση και οριστικά σε ισχύ της Συμφωνίας αεροπορι¬ 
κών μεταφορών Ελλάδος-Πορτογαλίας (Αθήνα, 16.5.1986). 

Το Υπουργείο Εξωτερικών ανακοινώνει ότι, η Συμφωνία Αερομετα¬ 
φορών και το Παράρτημα αυτής μ'εταξύ των Κυβερνήσεων της Ελληνι¬ 
κής Δημοκρατίας και της Δημοκρατίας της Πορτογαλίας, η οποία υπε¬ 
γράφη στην Αθήνα στις 16 Μαΐού 1986 και κυρώθηκε με τον υπ’ αριθ. 
1987/1991 Νόμο που δημοσιεύθηκε στο υπ’ αριθ. 189 Φύλλο της 
Εφημερίδας της Κυβερνήσεως τεύχος Α' της 10ης Δεκεμβρίου 1991, 
τέθηκε και οριστικά σε ισχύ, σύμφωνα με τη διάταξη του άρθρου 20 
παρ. 1 αυτής, την 26η Μαΐου 1992. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Αυγούστου 1992 

Με εντολή Υπουργού 
Ο Προϊστάμενος της Ε.Ν.Υ. 

Κ.Π. ΟΙΚΟΝΟΜΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ ΟΗ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













